  Майя Бывальцева 2017-тӥ арын Удмуртиын 4 сюрс 500 гектар музъемъёсты гурт возёсэ берыктозы. Журналистъёсын пумиськонын 13-тӥ оштолэзе со сярысь вераз элькун парламентысь агропром огъетъя, музъем кусыпъёсъя, инкуазь узырлыкъёсты уже кутонъя но инкуазез утёнъя ялан ӧрилэн кивалтӥсез Владимир Варламов. Солэн кылъёсъя, со элькун понна «сокем секыт ужпум ӧвӧл», лыдпус вормымон. Отын мар ке мерттозы но пайда басьтозы. Али эскеронъёс мыно, кӧня музъемъёс уже кутӥськытэк кылё. «Таяз арын ми сое валаны кулэ, нош вуоно арысен ёросъёс, возёсъёс азе секытгес ужпумъёс пуктомы, со музъемъёсты утялтыны кулэ», — пусйиз ӧрилэн кивалтӥсез. Та дыре Юкаменск вылын эскеро, кызьы но кыӵе музъемъёсты гурт возёс уже берыктыны луоно. Али улосвылын 1 миллион 31 сюрс гектар мында гурт возёс музъемъёс уже кутӥсько. Тегъёс: Ижкар Удмуртия гуртвозёс КунКенеш музъемъёс  